Allir sem hafa lokið námi í grunnskóla eða eru orðnir 16 ára eiga rétt á að innritast til náms í framhaldsskóla og stunda það til 18 ára aldurs , haldi þeir skólareglur . Við leggjum okkur fram um að mæta hverjum og einum nemanda og hjálpa honum til þess að ná árangri og ljúka námi sínu . Inntökuskilyrði Nemendur með A , B + , B , C + og C á grunnskólaprófi geta innritast á allar námsbrautir skólans . Við röðun á þrep áskilur skólinn sér rétt til að líta til einkunna nemandans í heild og leggja mat á hvort nemandinn raðist á 1. eða 2. þrep í grunnáföngum í kjarnagreinum . Nemendur sem koma með mjög slakan undirbúning úr grunnskóla ( einkunn D ) hefja nám á framhaldsskólabraut . Framhaldsskólabraut veitir undirbúning undir nám á öðrum námsbrautum . D Undirbúningsáfangi í samráði við námsráðgjafa og stjórnendur C og C + Áfangi á 1. þrepi B , B + og A Áfangi á 2. þrepi Umsóknir Sótt er um nám í skólanum rafrænt , á slóðinni menntagatt.is . Opnað er fyrir umsóknir í byrjun maí fyrir haustönn og byrjun nóvember fyrir vorönn . Sótt er um nám á starfsbraut í febrúar .